Source: http://ns.dsclex.ro/legislatie/2014/iulie2014/mo2014_489.htm
Timestamp: 2019-12-06 08:36:15+00:00

Document:
MONITORUL OFICIAL AL ROMÂNIEI Nr. 489/2014
Anul 182 (XXVI) - Nr. 489 LEGI, DECRETE, HOTĂRÂRI ŞI ALTE ACTE Marţi, 1 iulie 2014
10. - Decizie privind convocarea Camerei Deputaţilor în sesiune extraordinară
494. - Hotărâre pentru modificarea Hotărârii Guvernului nr. 1.215/2009 privind stabilirea criteriilor şi a condiţiilor necesare implementării schemei de sprijin pentru promovarea cogenerării de înalta eficienţă pe baza cererii de energie termică utilă
101. - Ordin al viceprim-ministrului, ministrul afacerilor interne, privind condiţiile de stabilire a majorării salariale pentru personalul Ministerului Afacerilor Interne care desfăşoară activităţi în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, precum şi activităţile pentru care se acordă acest drept
773/484. - Ordin al ministrului sănătăţii şi al preşedintelui Casei Naţionale de Asigurări de Sănătate privind modificarea şi completarea anexei nr. 1 la Ordinul ministrului sănătăţii publice şi al preşedintelui Casei Naţionale de Asigurări de Sănătate nr. 1.301/500/2008 pentru aprobarea protocoalelor terapeutice privind prescrierea medicamentelor aferente denumirilor comune internaţionale prevăzute în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, aprobată prin Hotărârea Guvernului nr. 720/2008
912. - Ordin al ministrului mediului şi schimbărilor climatice pentru aprobarea derogării în scop ştiinţific în cazul speciei Lynx lynx pe raza Parcului Naţional Munţii Rodnei
1.043. - Ordin al viceprim-ministrului, ministrul agriculturii şi dezvoltării rurale, privind completarea Ordinului ministrului agriculturii şi dezvoltării rurale nr. 1.253/2013 pentru aprobarea regulilor privind înregistrarea operatorilor în agricultura ecologică
1.731.- Ordin al preşedintelui Agenţiei Naţionale de Administrare Fiscală pentru aprobarea modelelor unor formulare emise în aplicarea prevederilor Ordonanţei de urgenţă a Guvernului nr. 25/2014 privind unele măsuri pentru diminuarea arieratelor bugetare ale unor operatori economici din industria de apărare şi reglementarea altor măsuri fiscal-bugetare
1.742. - Ordin al preşedintelui Agenţiei Naţionale de Administrare Fiscală pentru modificarea Ordinului preşedintelui Agenţiei Naţionale de Administrare Fiscală nr. 3.504/2013 privind aprobarea modelului şi caracteristicilor siglelor utilizate la nivelul Agenţiei Naţionale de Administrare Fiscală
În temeiul dispoziţiilor art. 66 alin. (2) din Constituţia României, republicată, şi art. 84 alin. (2) şi (4) din Regulamentul Camerei Deputaţilor, aprobat prin Hotărârea Camerei Deputaţilor nr. 8/1994, republicat, cu modificările şi completările ulterioare,
Camera Deputaţilor se convoacă în sesiune extraordinară în perioada 2 iulie 2014, ora 12,00-3 iulie 2014.
Proiectul ordinii de zi este prevăzut în anexa care face parte integrantă din prezenta decizie.
Proiectul ordinii de zi pentru sesiunea extraordinară a Camerei Deputaţilor din perioada 2-3 iulie 2014
1. Proiectul de Lege pentru ratificarea Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Republica Moldova, pe de altă parte, semnat la Bruxelles la 27 iunie 2014 (BPI 543/30.06.2014)
2. Proiectul de Lege pentru ratificarea Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte, semnat la Bruxelles la 21 martie 2014 şi 27 iunie 2014 (BPI 545/30.06.2014)
3. Proiectul de Lege pentru ratificarea Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, şi Georgia, pe de altă parte, semnat la Bruxelles la 27 iunie 2014 (BPI 544/30.06.2014)
4. Proiectul de Lege pentru modificarea Legii nr. 571/2003 privind Codul fiscal (Pl-x nr. 347/2014)
5. Proiect de Lege pentru modificarea şi completarea Ordonanţei de urgenţă a Guvernului nr. 111/2011 privind comunicaţiile electronice (PL-x nr. 277/2014)
6. Cererea ministrului justiţiei, însoţită de solicitarea Parchetului de pe lângă Înalta Curte de Casaţie şi Justiţie, de încuviinţare a arestării preventive a domnului deputat Titi Holban, formulată în Dosarul nr. 219/P/2014 al Direcţiei Naţionale Anticorupţie
pentru modificarea Hotărârii Guvernului nr. 1.215/2009 privind stabilirea criteriilor şi a condiţiilor necesare implementării schemei de sprijin pentru promovarea cogenerării de înaltă eficienţă pe baza cererii de energie termică utilă
Art. I. - Hotărârea Guvernului nr. 1.215/2009 privind stabilirea criteriilor şi a condiţiilor necesare implementării schemei de sprijin pentru promovarea cogenerării de înaltă eficienţă pe baza cererii de energie termică utilă, publicată în Monitorul Oficial al României, Partea I, nr. 748 din 3 noiembrie 2009, se modifică după cum urmează:
1. La articolul 2, litera c) va avea următorul cuprins:
„c) furnizorilor de energie electrică, cu excepţia celor care exportă energie electrică pentru cantităţile de energie electrică exportate;”
2. La articolul 3, litera g) va avea următorul cuprins:
“g) contribuţie pentru cogenerare de înaltă eficienţă - tarif unitar, exprimat în lei/kWh, plătit lunar de fiecare consumator de energie electrică, în vederea creării resurselor financiare necesare aplicării schemei de sprijin;”.
3. La articolul 3, litera i) se abrogă.
“Art. 11 - Fondurile necesare în vederea aplicării schemei de sprijin se constituie prin încasarea lunară a contribuţiei pentru cogenerare de la toţi consumatorii de energie electrică.”
“Art. 12. - (1) ANRE determină anual valoarea contribuţiei pentru cogenerare, pe baza necesarului de venituri pentru plata bonusurilor şi pentru administrarea schemei de sprijin, precum şi a cantităţii de energie electrică necesare pentru acoperirea curbei de consum intern de energie electrică.”
6. La articolul 15, alineatele (3) şi (4) vor avea următorul cuprins:
“(3) Furnizorii consumatorilor au obligaţia să factureze lunar şi să evidenţieze distinct în factură contribuţia de cogenerare, stabilită conform prevederilor art. 12 alin. (2).
(4) în termen de 5 zile de la încasare, dar nu mai târziu de 20 de zile de la emiterea facturii, furnizorii consumatorilor au obligaţia să vireze în contul Companiei Naţionale «Transelectrica» - S.A./Societăţii Comerciale OPCOM -S.A. contravaloarea contribuţiei pentru cogenerare facturate.”
“(2) Aplicarea sancţiunii nu exonerează furnizorii, cu excepţia celor care livrează energie electrică la export, respectiv Compania Naţională «Transelectrica» - S.A./Societatea Comercială OPCOM - S.A. de la plata contribuţiei pentru cogenerare, respectiv a bonusului.”
8. La articolul 19, literele i) şi j) vor avea următorul cuprins:
,,i) contribuţia pentru cogenerare anuală prognozată a fi colectată de la furnizorii consumatorilor de energie electrică;
j) corecţia semestrială a contribuţiei pentru cogenerare datorate diferenţelor dintre cantităţile de energie electrică estimate a fi vândute şi cele realizate, atât de producătorii de energie electrică şi termică în cogenerare, cât şi de consumatorii de energie electrică.”
Art. II. - Prezenta hotărâre intră în vigoare la 1 iulie 2014.
privind condiţiile de stabilire a majorării salariale pentru personalul Ministerului Afacerilor Interne care desfăşoară activităţi în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, precum şi activităţile pentru care se acordă acest drept
Având în vedere prevederile art. 18 din Legea-cadru nr. 284/2010 privind salarizarea unitară a personalului plătit din fonduri publice, cu modificările ulterioare, ale art. 137, 139, 141 şi 142 din Legea nr. 53/2003 - Codul muncii, republicată, cu modificările şi completările ulterioare, ale art. 13 alin. (5)-(8) din Ordonanţa de urgenţă a Guvernului nr. 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, aprobată cu completări prin Legea nr. 28/2014, cu modificările şi completările ulterioare, şi ale art. IV din Ordonanţa de urgenţă a Guvernului nr. 37/2014 pentru modificarea şi completarea art. 13 din Ordonanţa de urgenţă a Guvernului nr. 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice,
în temeiul art. III din Ordonanţa de urgenţă a Guvernului nr. 37/2014 şi al art. 7 alin. (5) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Afacerilor Interne, aprobată cu modificări prin Legea nr. 15/2008, cu modificările şi completările ulterioare,
Art. 1. - Prezentul ordin reglementează condiţiile de stabilire a majorării salariale prevăzute la art. 13 alin. (5) din Ordonanţa de urgenţă a Guvernului nr. 103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, aprobată cu completări prin Legea nr. 28/2014, cu modificările şi completările ulterioare, precum şi activităţile pentru care se acordă acest drept, pentru personalul Ministerului Afacerilor Interne, denumit în continuare M.A.I., care desfăşoară activităţi în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează.
Art. 2. - În sensul prezentului ordin, prin personalul M.A.I. se înţelege personalul militar, poliţiştii şi personalul civil din Ministerul Afacerilor Interne, astfel cum este definit de lege.
Art. 3. - (1) Personalul M.A.I. care desfăşoară activităţi în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează beneficiază de o majorare de 75% din solda lunară/salariul de bază prevăzută/prevăzut de legislaţia în vigoare la data de 31 decembrie 2009, denumită în continuare majorare, dacă timpul astfel lucrat nu se poate compensa cu timp liber corespunzător, în condiţiile Ordonanţei de urgenţă a Guvernului nr. 103/2013, aprobată cu completări prin Legea nr. 28/2014, cu modificările şi completările ulterioare.
(2) Compensarea cu timp liber corespunzător se efectuează prin acordarea aceluiaşi număr de ore libere cu numărul de ore lucrate, astfel:
a) în condiţiile art. 122 şi 137 din Legea nr. 53/2003 - Codul muncii, republicată, cu modificările şi completările ulterioare, pentru activitatea desfăşurată în zilele de repaus săptămânal; sau
b) în condiţiile art. 142 alin. (1) din Legea nr. 53/2003, republicată, cu modificările şi completările ulterioare, pentru activitatea desfăşurată în zilele de sărbători legale şi în celelalte zile în care, în conformitate cu reglementările în vigoare, nu se lucrează.
(3) Majorarea se stabileşte proporţional cu timpul efectiv lucrat în zilele respective, prin raportarea soldei lunare/salariului de bază prevăzute/prevăzut de legislaţia în vigoare la data de 31 decembrie 2009 la durata programului normal de lucru din luna în care s-au desfăşurat activităţile.
(4) Dacă activitatea desfăşurată în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează nu a putut fi compensată cu timp liber corespunzător, în condiţiile alin. (2), majorarea se plăteşte prin adăugarea sumei rezultate potrivit alin, (3), după caz:
a) la drepturile salariale cuvenite în luna în care se efectuează plata, pentru activitatea care se desfăşoară în ture sau schimburi;
b) la drepturile salariale cuvenite în luna în care se efectuează plata şi la drepturile salariale corespunzătoare activităţii desfăşurate în zilele respective peste durata normală a timpului de muncă, indiferent de modul de organizare a programului de lucru.
Art. 4. - (1) Stabilirea personalului M.A.I. care poate beneficia de majorare se face prin ordin/dispoziţie de personal întocmit/întocmită de structura de resurse umane cu nominalizarea întregului personal din cadrul unităţii.
(2) De majorare beneficiază personalul M.A.I. care desfăşoară următoarele activităţi:
a) specifice Poliţiei Române şi pentru apărarea drepturilor şi libertăţilor fundamentale ale persoanei, a proprietăţii publice şi private, prevenirea şi descoperirea infracţiunilor, respectarea ordinii şi liniştii publice;
b)de asigurare, menţinere şi restabilire a ordinii şi siguranţei publice;
c) de realizare a pazei şi protecţiei obiectivelor, bunurilor şi valorilor, respectiv de prevenire şi combatere a terorismului;
d) care privesc lucrări urgente a căror executare imediată este necesară;
e) de asigurare a continuităţii în serviciile de permanenţă;
f) de suport al misiunilor sau decizional;
g) medico-sanitare şi sanitar-veterinare desfăşurate de unităţile din reţeaua sanitară a M.A.I.;
h) pentru apărarea vieţii, bunurilor şi a mediului împotriva incendiilor şi dezastrelor, precum şi pentru realizarea măsurilor de protecţie civilă şi gestionare a situaţiilor de urgenţă;
i) privind controlul şi supravegherea frontierelor;
j) privind asigurarea acţiunilor şi misiunilor specifice aviaţiei MAL;
k) de informaţii şi protecţie internă;
l) de combatere a corupţiei;
m) de personalizare şi gestionare a documentelor electronice şi a altor documente;
n) în domeniul imigraţiei şi azilului;
o) de asigurare, menţinere şi restabilire a comunicaţiilor şi accesului la sistemele informatice sau la bazele de date ale MAL;
p) de control şi de verificare a petiţiilor;
q) de organizare, planificare, coordonare şi monitorizare a misiunilor M.A.I.;
r) de audit public intern;
s) alte acţiuni care, dacă nu ar fi îndeplinite, ar prejudicia interesul public sau desfăşurarea normală a activităţii instituţiei.
(3) Majorarea se acordă personalului M.A.I. dacă sunt îndeplinite cumulativ următoarele condiţii:
a) există o programare în ture sau schimburi a activităţii şi/sau există ordinul/dispoziţia şefului de desfăşurare a activităţii peste durata normală a timpului de muncă, scris/scrisă sau verbal/verbală, dar consemnat/consemnată ulterior în scris, emis/emisă conform competenţelor şi regulilor stabilite la nivelul fiecărei unităţi;
b) activitatea s-a desfăşurat în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează;
c) activitatea desfăşurată nu a putut fi compensată cu timp liber corespunzător, conform art. 3 alin. (2);
d) nu beneficiază de alte drepturi salariale sub formă de majorări, sporuri sau compensaţii ori de cuantumul acestora, prevăzute expres pentru activităţile desfăşurate în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează;
e) se încadrează în cheltuielile cu salariile aprobate prin bugetul ordonatorilor de credite.
(2) Centralizatorul lunar prevăzut la alin. (1) se întocmeşte de şeful nemijlocit ori de către persoanele desemnate de conducătorul unităţii, de regulă din cadrul compartimentului cabinet/secretariat/similar, se aprobă de conducătorul unităţii sau, după caz, de persoanele delegate potrivit competenţelor şi se comunică structurii financiar-contabile, până la data de 5 a lunii.
(3) în cazul personalului MAI. delegat să desfăşoare activităţi la unităţi ale MAI sau la instituţii din afara MAL, plata majorării se face pe baza documentelor doveditoare eliberate de aceste instituţii şi transmise în termenul prevăzut la alin. (2), din care să reiasă îndeplinirea condiţiilor prevăzute la art. 4 alin. (3) lit. a)-c).
(4) Pentru personalul MAI. ale cărui raporturi de serviciu/muncă au încetat sau au fost suspendate, precum şi pentru cel transferat, plata majorării pentru activităţile care nu au putut fi compensate cu timp liber corespunzător până la data emiterii actului administrativ se efectuează odată cu plata ultimelor drepturi salariale.
(5) Pentru personalul MAL detaşat, mutat, împuternicit pe o funcţie de conducere sau pus la dispoziţie la o unitate, alta decât cea la nivelul căreia a fost dispusă desfăşurarea activităţii, plata majorării pentru activităţile care nu au putut fi compensate cu timp liber corespunzător până la data emiterii actului administrativ se efectuează odată cu plata ultimelor drepturi salariale de către ordonatorul de credite cedent.
Art. 6. - Direcţia generală financiară din MAL comunică ordonatorilor de credite modificările bugetare corespunzătoare pentru plata majorării, cu încadrarea în bugetul alocat MA.I.
Art. 7. - Structurile cu atribuţii de control din MAL verifică modul de respectare a dispoziţiilor prezentului ordin, conform competenţelor.
Art. 8. - Conducătorii unităţilor/structurilor centrale şi teritoriale ale M.A.I. dispun măsurile necesare pentru aplicarea dispoziţiilor prezentului ordin.
Conducătorul unităţii*,
al orelor prestate în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează de către personalul din .............................................. (denumirea structurii)
în luna.........................................
Avizat**
* Inclusiv persoana delegată potrivit competenţelor.
** Conform competenţelor şi regulilor privind circuitul documentului stabilite la nivelul unităţii.
Art. I.- Anexa nr. 1 la Ordinul ministrului sănătăţii publice şi al preşedintelui Casei Naţionale de Asigurări de Sănătate nr. 1.301/500/2008 pentru aprobarea protocoalelor terapeutice privind prescrierea medicamentelor aferente denumirilor comune internaţionale prevăzute în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, aprobată prin Hotărârea Guvernului nr. 720/2008, publicat în Monitorul Oficial al României, Partea I, nr. 531 şi 531 bis din 15 iulie 2008, cu modificările şi completările ulterioare, se modifică şi se completează după cum urmează:
1. Poziţia nr. 47 cod (CI01I) se modifică şi va avea următorul cuprins:
CI01I
Sildenafilum, Bosentanum, Ambrisentanum”
2. Protocolul terapeutic corespunzător poziţiei nr. 47 cod (C1011) se modifică conform anexei nr. 1.
Art. III. - Anexele nr. 1-17*) fac parte integrantă din prezentul ordin.
*) Anexele nr. 1-17 se publică în Monitorul Oficial al României, Partea I, nr. 489 bis, care se poate achiziţiona de la Centrul pentru relaţii cu publicul al Regiei Autonome “Monitorul Oficial”, Bucureşti, sos. Panduri nr. 1.
pentru aprobarea derogării în scop ştiinţific în cazul speciei Lynx lynx pe raza Parcului Naţional Munţii Rodnei
Având în vedere Referatul de aprobare nr. 109.905/FU/21.05.2014 al Direcţiei dezvoltare durabilă şi protecţia naturii,
ţinând seama de Avizul Academiei Române nr. 3.380/CJ/12.05.2014,
Art. 1. - Prin derogare de la prevederile art. 33 alin. (1) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, se aprobă capturarea unui număr de două exemplare din specia râs (Lynx lynx) de pe raza Parcului Naţional Munţii Rodnei.
Art. 2. - (1) Derogarea se stabileşte de la data intrării în vigoarea prezentului ordin până la 31 decembrie 2015.
(2) Recoltarea exemplarelor din specia râs prevăzute la art. 1 se va face prin capturare cu capcane de pictor tip Footsnare Trap TR06, cu eliberarea ulterioară a acestora.
(3) Capturarea exemplarelor din specia râs în condiţiile alin. (2) se realizează numai de către Administraţia Parcului Naţional Munţii Rodnei, denumit în continuare beneficiarul, cu personal tehnic de specialitate şi cu respectarea prevederilor Legii vânătorii şi a protecţiei fondului cinegetic nr. 407/2006, cu modificările şi completările ulterioare.
(4) Pentru activitatea prevăzută la alin. (3) se va solicita şi seva obţine autorizaţia de mediu pentru recoltare/capturare.
Art. 3. - Beneficiarul prezentului ordin are obligaţia de a informa gestionarul fondului cinegetic cu privire la acţiunea pe care urmează să o desfăşoare şi de a solicita prezenţa acestuia.
Art. 4. - (1) Beneficiarul prezentului ordin are obligaţia să transmită agenţiei judeţene pentru protecţia mediului de pe raza administrativ-teritorială unde s-a desfăşurat acţiunea de capturare un raport asupra acţiunii derulate în baza derogării obţinute, în termen de 30 de zile de la data recoltării; modelul raportului asupra acţiunii derulate în baza derogării obţinute este prevăzut în anexa care face parte integrantă din prezentul ordin.
(2) Agenţiile judeţene pentru protecţia mediului transmit Agenţiei Naţionale pentru Protecţia Mediului, în maximum 45 de zile de la data aplicării derogării, un raport referitor la rezultatele acesteia în baza datelor prevăzute la alin. (1).
Art. 5. - Controlul aplicării derogării se exercită de către personalul împuternicit din cadrul structurilor proprii ale autorităţii publice centrale pentru protecţia mediului şi care răspunde pentru silvicultură, în limitele de competenţă.
Solicitant...............................................................................................................
Specia pentru care s-a acordat derogare.........................................................
Numărul exemplarelor.........................................................................................
Stadiul de dezvoltare..........................................................................................
Starea exemplarelor înainte de prelevare.........................................................
Starea exemplarelor după prelevare.................................................................
Locul de prelevare.............................................................................................
Data prelevării....................................................................................................
Mijloace, instalaţii şi metode avute în vedere...............................................
Stocarea şi destinaţia specimenelor...............................................................
Semnătura................................................................
privind completarea Ordinului ministrului agriculturii şi dezvoltării rurale nr. 1.253/2013 pentru aprobarea regulilor privind înregistrarea operatorilor în agricultura ecologică
Având în vedere Referatul de aprobare al Direcţiei generale politici agricole şi strategii nr. 111.716 din 30 iunie 2014 şi prevederile art. 28 alin. (1) din Regulamentul (CE) nr. 834/2007 al Consiliului din 28 iunie 2007 privind producţia ecologică şi etichetarea produselor ecologice, precum şi de abrogare a Regulamentului (CEE) nr. 2.092/91, cu modificările şi completările ulterioare,
Art. I. - Ordinul ministrului agriculturii şi dezvoltării rurale nr. 1.253/2013 pentru aprobarea regulilor privind înregistrarea operatorilor în agricultura ecologică, publicat în Monitorul Oficial al României, Partea I, nr. 687 din 8 noiembrie 2013, cu modificările şi completările ulterioare, se completează, după cum urmează:
- La articolul 2, după alineatul (12) se introduce un nou alineat, alineatul (13), cu următorul cuprins:
,,(13) Pentru anul 2014 se introduce o nouă perioadă pentru înregistrarea activităţii operatorilor în agricultura ecologică, respectivi-31 iulie 2014.”
pentru aprobarea modelelor unor formulare emise în aplicarea prevederilor Ordonanţei de urgenţă a Guvernului nr. 25/2014 privind unele măsuri pentru diminuarea arieratelor bugetare ale unor operatori economici din industria de apărare şi reglementarea altor măsuri fiscal-bugetare
în temeiul prevederilor Ordonanţei de urgenţă a Guvernului nr. 25/2014 privind unele măsuri pentru diminuarea arieratelor bugetare ale unor operatori economici din industria de apărare şi reglementarea altor măsuri fiscal-bugetare, şi ale art. 228 alin. (2) din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare,
a) cererea de anulare a obligaţiilor fiscale, prevăzută în anexa nr. 1;
b) certificatul de atestare fiscală, prevăzut în anexa nr. 2;
c) decizia de anulare a obligaţiilor fiscale administrate de Agenţia Naţională de Administrare Fiscală, prevăzută în anexa nr. 3.
(2) Anexele nr. 1-3 fac parte integrantă din prezentul ordin.
Art. 2. - Direcţia generală de administrare a marilor contribuabili, direcţiile generale regionale ale finanţelor publice şi unităţile subordonate acestora vor duce la îndeplinire prevederile prezentului ordin.
Denumirea....................................................
Domiciliul fiscal.............................................
Înregistrat la registrul comerţului la nr. .........
Codul de identificare fiscală.........................
Nr. de telefon/fax..........................................
CERERE DE ANULARE A OBLIGAŢIILOR FISCALE
În temeiul Ordonanţei de urgenţă a Guvernului nr. 25/2014 privind unele măsuri pentru diminuarea arieratelor bugetare ale unor operatori economici din industria de apărare şi reglementarea altor măsuri fiscal-bugetare
Nr. .........................din data de.............................
Subsemnatul, .................................................... în calitate de reprezentant legal al S.C. ....................................................CIF ................................ declar pe propria răspundere că societatea comercială înregistrează următoarele obligaţii de plată datorate şi neachitate la data intrării în vigoare a Ordonanţei de urgenţă a Guvernului nr. 25/2014, respectiv la data de 21 mai 2014:
Denumirea obligaţiei de plată
Obligaţia principală
Obligaţii accesorii
Majorări de întârziere/ Dobânzi
din care, pe fiecare perioadă fiscală:
Majorări de întârziere/Dobânzi
Anul ………
Total an …………….
Anul 2014*)
*) Pentru anul 2014 se ia în considerare perioada cuprinsă între data de 1 ianuarie 2014 şi data de 21 mai 2014.
Din obligaţiile de plată mai sus menţionate, declar pe propria răspundere că, din evidenţa contabilă separată pentru producţia sau comerţul cu armament, muniţie şi material de război/pe baza ponderii veniturilor corespunzătoare producţiei sau comerţului cu armament, muniţie şi material de război, obligaţiile fiscale administrate de Agenţia Naţională de Administrare Fiscală, precum şi Fondul de risc ca urmare a împrumuturilor externe garantate de stat, aferente producţiei sau comerţului cu armament, muniţie şi material de război, datorate şi neachitate la data de 21 mai 2014, sunt în sumă totală de......................reprezentând:
Anul ........
Total an .........
Total an .2014
Declar cele de mai sus cunoscând dispoziţiile art. 326 din Codul penal cu privire la falsul în declaraţii.
Potrivit prevederilor Ordonanţei de urgenţă a Guvernului nr. 25/2014, solicit anularea obligaţiilor fiscale administrate de Agenţia Naţională de Administrare Fiscală aferente producţiei sau comerţului cu armament, muniţie şi material de război, datorate şi neachitate la data de 21 mai 2014.
Numele şi prenumele reprezentantului legal al S.C. ..............................
Ştampila societăţii comerciale...............
Direcţia Generală Regională a Finanţelor Publice...................................
Administraţia Judeţeană a Finanţelor Publice...........................................
Serviciul Fiscal Municipal/Serviciul Fiscal Orăşenesc/Biroul Fiscal Comunal........................................
Ca urmare a cererii nr. ..............din data de..................se certifică prin prezenta că:
Denumirea/Numele şi prenumele..........................
Înregistrat la registrul comerţului la nr. ...............
Cod de identificare fiscală.................
Figurează în evidenţa fiscală cu următoarele obligaţii datorate şi neachitate la data intrării în vigoare a Ordonanţei de urgenţă a Guvernului nr. 25/2014 privind unele măsuri pentru diminuarea arieratelor bugetare ale unor operatori economici din industria de apărare şi reglementarea altor măsuri fiscal-bugetare, respectiv ia data de 21 mai 2014:
A. Obligaţii de plată datorate şi neachitate la data intrării în vigoare a Ordonanţei de urgenţă a Guvernului nr. 25/2014, respectiv data de 21 mai 2014*):
B. Obligaţii fiscale care nu pot face obiectul anulării:
a) obligaţii fiscale care nu sunt aferente producţiei sau comerţului cu armament, muniţie şi material de război, datorate şi neachitate la data intrării în vigoare a Ordonanţei de urgenţă a Guvernului nr. 25/2014, respectiv data de 21 mai 2014, declarate de operatorul economic:
Obligaţia fiscală
Obligaţia fiscală principală
*) Se va completa cu sume reprezentând Fondul de risc ca urmare a împrumuturilor externe garantate de stat confirmate de direcţia de specialitate din cadrul Ministerului Finanţelor Publice.
b) sume reprezentând creanţe stabilite de alte organe şi transmise spre recuperare Agenţiei Naţionale de Administrare Fiscală, cu excepţia amenzilor de orice fel care se fac venit la bugetul de stat, precum şi obligaţii fiscale cu reţinere la sursă datorate şi neachitate la data intrării în vigoare a Ordonanţei de urgenţă a Guvernului nr. 25/2014, respectiv data de 21 mai 2014:
C. Obligaţii fiscale nete ce pot face obiectul anulării:
a) obligaţii fiscale administrate de Agenţia Naţională de Administrare Fiscală:
b) Fondul de risc ca urmare a împrumuturilor externe garantate de stat*):
Prezentul certificat se eliberează pentru anularea obligaţiilor fiscale în conformitate cu prevederile Ordonanţei de urgenţă a Guvernului nr. 25/2014.
Eliberarea prezentului certificat de atestare fiscală nu este supusă taxei extrajudiciare de timbru.
Semnătura şi ştampila unităţii..............
Direcţia Generală Regională a Finanţelor Publice..........................
Administraţia Judeţeană a Finanţelor Publice..................................
Serviciul Fiscal Municipal/Serviciul Fiscal Orăşenesc/Biroul Fiscal Comunal
Nr. .........../.................
de anulara a obligaţiilor fiscale administrate de Agenţia Naţională de Administrare Fiscală
Denumirea/Numele şi prenumele............................
Adresa...........................................................
Codul de identificare fiscală............................
Datele de identificare a împuternicitului
Codul de identificare fiscală.............................
În temeiul prevederilor art. 2 alin. (1) din Ordonanţa de urgenţă a Guvernului nr. 25/2014 privind unele măsuri pentru diminuarea arieratelor bugetare ale unor operatori economici din industria de apărare şi reglementarea altor măsuri fiscal-bugetare,
având în vedere Cererea dumneavoastră nr. .........din data de..........., înregistrată la organul fiscal sub nr. ..............din data de...........................precum şi Certificatul de atestare fiscală nr. ..........din data de.............
Se acordă anularea obligaţiilor fiscale administrate de Agenţia Naţională de Administrare Fiscală aferente producţiei sau comerţului cu armament, muniţie şi material de război, datorate şi neachitate la data intrării în vigoare a Ordonanţei de urgenţă a Guvernului nr. 25/2014, respectiv la data de 21 mai 2014, în sumă totală de ..................... .reprezentând:
Împotriva prezentei decizii se poate formula contestaţie, în condiţiile titlului IX din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, în termen de 30 de zile de la data comunicării, sub sancţiunea decăderii. Contestaţia se depune la organul fiscal emitent al deciziei.
Numele şi prenumele................
Semnătura şi ştampila unităţii...
pentru modificarea Ordinului preşedintelui Agenţiei Naţionale de Administrare Fiscală nr. 3.504/2013 privind aprobarea modelului şi caracteristicilor siglelor utilizate la nivelul Agenţiei Naţionale de Administrare Fiscală
Având în vedere prevederile art. 3 din Hotărârea Guvernului nr. 520/2013 privind organizarea şi funcţionarea Agenţiei Naţionale de Administrare Fiscală, în temeiul prevederilor art. 11 alin. (3) din Hotărârea Guvernului nr. 520/2013,
Art. I. - Ordinul preşedintelui Agenţiei Naţionale de Administrare Fiscală nr. 3.504/2013 privind aprobarea modelului şi caracteristicilor siglelor utilizate la nivelul Agenţiei Naţionale de Administrare Fiscală, publicat în Monitorul Oficial al României, Partea I, nr. 704 din 18 noiembrie 2013, cu modificările ulterioare, se modifică după cum urmează:
“(3) Formularele şi imprimatele cu vechea siglă a Agenţiei Naţionale de Administrare Fiscală se vor folosi până la epuizarea stocurilor existente, dar nu mai târziu de 30 septembrie 2014.”

References: articolul 2
 articolul 3
 articolul 3
 articolul 15
 articolul 19
 articolul 2